Sigve Tjøtta

Sigve Tjøtta (født 1. mars 1930, død 28. august 2023) var en norsk professor i anvendt matematikk ved Universitetet i Bergen.Antonella Zanna Munhe-Kaas, Hanne Sagen, Helge Dahle, Jarle Berntsen: Sigve Tjøtta (1930-2023) - Minneord i Aftenposten 6. september 2023

Tjøtta tok hovedfag i fysikk ved Universitetet i Oslo i 1954. I 1959 avla han doktorgraden ved samme universitet. Tjøtta ble i 1960 dosent ved Universitetet i Bergen. I 1963 ble han professor i anvendt matematikk samme sted. Han var sentral i oppbygningen av fagfeltet anvendt matematikk ved Universitetet i Bergen.Silje Gripsrud: «Sigve Tjøtta blir ridder» , På Høyden, uke 5, 2002. Fra 1975 til 1977 var han dekan ved Det matematisk-naturvitenskapelige fakultet. Han var i flere år leder av Norges almenvitenskapelige forskningsråds fagråd.«Professor Sigve Tjøtta 70 år» , På Høyden, nr. 4, 2000, s. 8. 

I sin forskning arbeidet Tjøtta særlig med matematiske modeller i akustikk.Silje Gripsrud: «Ros til ridder uten medalje» , På Høyden, uke 6, 2002. Ett av interessefeltene har vært modellering av sjokkbølger i fokuserte lydfelt.

 Familie 
Tjøtta kom fra Tjøtta ved Bryne, fra en bondefamilie.  Han var gift med Jacqueline Naze Tjøtta (1935-2017), som også var professor i anvendt matematikk ved Universitetet i Bergen. Nevøen Sigve Tjøtta er professor i samfunnsøkonomi, med hovedfag i matematikk.https://www.uib.no/personer/Sigve.Tj%C3%B8tta

 Utmerkelser 
Kong Harald utnevnte i 2002 Tjøtta til ridder av 1. klasse av St. Olavs Orden for sin forskning.Tildelinger - Sigve Tjøtta - kongehuset.no

 Referanser 

 Eksterne lenker  



Kategori:Norske matematikere
Kategori:Norske matematikkprofessorer
Kategori:Professorer ved Universitetet i Bergen
Kategori:Riddere av 1. klasse av St. Olavs Orden
Kategori:Medlemmer av Det Norske Videnskaps-Akademi